20.12.2011 Jurnalul Oficial al Uniunii Europene L 336[1 (Acte fără caracter legislativ) ACORDURI INTERNAȚIONALE DECIZIA CONSILIULUI din 29 noiembrie 2011 privind semnarea, în numele Uniunii, a Convenției europene pentru protecția juridică a serviciilor bazate pe acces condiționat și a serviciilor de acces condiționat (2011/853/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (5), având în vedere propunerea Comisiei Europene, întrucât: (1) La 16 iulie 1999, Consiliul a autorizat Comisia să negocieze în cadrul Consiliului Europei, în numele Comunității Europene, o  convenție referitoare la protecția juridică a serviciilor bazate pe acces condiționat şi a serviciilor de acces condiționat. (2  Convenţia europeană pentru protecţia juridică a servi- ciilor bazate pe acces condiționat şi a serviciilor de acces condiționat (denumită în continuare „convenția”) a fost adoptată de Consiliul Europei la 24 ianuarie 2001. (3) Convenţia stabileşte un cadru normativ care este aproape identic cu cel stabilit prin Directiva 98/84/CE a Parla- mentului European și a Consiliului din 20 noiembrie 1998 privind protecția juridică a serviciilor cu acces condiționat sau întemeiate pe aceste servicii (). (4) Convenţia a intrat în vigoare la 1 iulie 2003 și este deschisă spre semnarea de către Uniune şi statele sale membre. (5)  Semnarea convenției ar contribui la prelungirea aplicării unor dispoziții similare cu cele prevăzute în Directiva 98/84/CE în afara granițelor Uniunii și ar stabili o lege privind serviciile cu acces condiţionat care s-ar aplica pe întregul continent european. (!) JO L 320, 28.11.1998, p. 54. (6)  Prin adoptarea Directivei 98/84/CE, Uniunea şi-a exercitat competența internă în domeniile reglementate de convenție cu excepția dispozițiilor de la articolele 6 şi 8 din convenție, în măsura în care articolul 8 se referă la măsurile prevăzute la articolul 6. Prin urmare, convenția ar trebui semnată atât de Uniune, cât și de statele sale membre. (7) Convenţia ar trebui semnată în numele Uniunii, sub rezerva încheierii sale, ADOPTĂ PREZENTA DECIZIE: Articolul 1 Se autorizează în numele Uniunii semnarea Convenţiei europene pentru protecția juridică a serviciilor bazate pe acces condiționat şi a serviciilor de acces condiționat, sub rezerva încheierii convenției. Textul convenției este ataşat la prezenta decizie. Articolul 2 Preşedintele Consiliului este autorizat să desemneze persoana împuternicită (persoanele împuternicite) să semneze, în numele Uniunii, convenția. Articolul 3 Prezenta decizie intră în vigoare la data adoptării. Adoptată la Bruxelles, 29 noiembrie 2011. Pentru Consiliu Președintele K. SZUMILAS